פרפרים (שיר של בניה ברבי)

פרפרים הוא סינגל שהוקלט על-ידי הזמר הישראלי בניה ברבי. השיר יצא לאור ב-1 באוגוסט 2023, במסגרת החלק השני מתוך ארבעת חלקי אלבומו הרביעי.

רקע וכתיבה 
את השיר כתבו ברבי וצליל קליפי, שגם הלחינו אותו לצידו של ליאור אברמוב. השיר הופק מוזיקלית על-ידי אברמוב וזוהר ברק, והיה לסינגל הראשון ששחרר ברבי מתוך החלק השני של אלבום האולפן הרביעי שלו.

עם צאתו, התקבל השיר בחיבוק מצד הקהל והמבקרים שהדגישו את יכולתו הייחודית של ברבי להגיש סיפור לא פשוט במעטפת הפקה קצבית ובועטת, תוך שמירה על אותנטיות ואמת.

כמו כן, השיר הושמע רבות ברדיו, והיה בשיאו לשיר ה-6 המושמע ביותר במצעד השבועי של מדיה פורסט.

וידאו קליפ 
הווידאו קליפ המלא שיצא עבור השיר בוים על-ידי ענבר דמרי והועלה לערוץ היוטיוב של בניה ברבי ב-1 באוגוסט 2023. בקליפ ניתן לראות את ברבי ואת זוגתו במסעות, ריקודים וטיולים ברחבי הארץ.

נכון לאוקטובר 2023 עומד מונה הצפיות של הקליפ על כ-900,000 צפיות.

מיקומי שיא

קישורים חיצוניים 
 סרטון השיר "פרפרים" באתר יוטיוב

הערות שוליים 

שירי 2023
סינגלים מ-2023
שירי בניה ברבי
שירים בעברית
שירים שנכתבו על ידי צליל קליפי
שירים על בעלי חיים